cyanic-selkie/wikianc huggingface dataset:
Trestný čin
Znaky trestného činu sú definované v konkrétnych skutkových podstatách, uvedených v osobitnej časti Trestného zákona.
Prečin
Prečin je trestný čin spáchaný z nedbanlivosti alebo úmyselný trestný čin, za ktorý Trestný zákon v osobitnej časti ustanovuje trest odňatia slobody s hornou hranicou trestnej sadzby neprevyšujúcou päť rokov. Nejde o prečin, ak vzhľadom na spôsob vykonania činu a jeho následky, okolnosti, za ktorých bol spáchaný, mieru zavinenia a pohnútku páchateľa je závažnosť nepatrná. Prečin sa od správnych deliktov líši materiálnym korektívom, ktorý vymedzuje hranicu medzi týmito právnymi deliktmi. Ak je na základe okolnosti spáchaného činu zistená závažnosť nepatrná, ide o správny delikt (priestupok).
Zločin
Predstavuje závažnejšiu formu trestného činu. Je to úmyselná forma trestnej činnosti, ktorá je vymedzená od prečinu alebo obzvlášť závažného zločinu trestuhodnosťou.
Chrysippé (dcéra Danaa)
Chrysippé alebo Chrysippa (Chrysippé) je v gréckej mytológii dcéra líbyjského kráľa Danaa a jeho manželky Memfidy.
Chrysippé bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Danaos však so svadbou nesúhlasil a preto mu Aigyptos vypovedal vojnu a v boji ho porazil. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Chrysippe potom za manžela vybrali Chrysippa, syna Aigypta a jeho manželky Tyrie, na základe podobnosti ich mien a konala sa hromadná svadba. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz splnili všetky a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.
La Freissinouse
La Freissinouse je francúzska obec, ktorá sa nachádza v departemente Hautes-Alpes, v regióne Provence-Alpes-Côte d’Azur.
Poloha
La Freissinouse má rozlohu. Najvyšší bod je položený a najnižší bod
Obyvateľstvo
La Freissinouse má 497 obyvateľov (2009).
Graf vývoja obyvateľstva:
Bratislavský seniorát
Bratislavský seniorát (v plnom znení Bratislavský seniorát Evanjelickej cirkvi augsburského vyznania na Slovensku, v skratke BAS) je cirkevnou organizačnou jednotkou Evanjelickej cirkvi a. v. na Slovensku na druhom stupni, do ktorej je zahrnutých 28 cirkevných zborov, z ktorých 14 sa nachádza v Bratislavskom kraji v okresoch Malacky (okres) (Veľké Leváre), Pezinok (okres) (Limbach, Modra, Modra-Kráľová, Pezinok, Pezinok-Grinava, Svätý Jur), Senec (okres) (Dunajská Lužná, Senec) a 5 okresoch Bratislavy I - V (Bratislava-Dúbravka, Bratislava Legionárska, Bratislava-Petržalka, Bratislava-Prievoz, Bratislava-Rača, Bratislava Staré Mesto) a 14 v Trnavskom kraji v okresoch Dunajská Streda (okres) (Dunajská Streda, Šamorín), Galanta (okres) (Dolné Saliby, Galanta, Horné Saliby, Pusté Úľany, Sládkovičovo, Veľké Úľany – Jelka, Veľký Grob – Čataj), Hlohovec (okres) (Hlohovec, Horné Zelenice), Piešťany (okres) (Piešťany, Vrbové) a Trnava (okres) (Trnava). Seniorát patrí do Západného dištriktu. Seniorát sídli v sídle cirkevného zboru seniora.
Počet členov
Zo štúdie pre nové usporiadanie mal BAS v Bratislavskom kraji 13 911 a v Trnavskom kraji 9 781, čo je spolu 23 692 členov.
Chanovia
Chanovia (iné názvy: Chani, Chan, Číňania ) sú najväčšia skupina Ázijčanov a najpočetnejší národ sveta, ktorý patrí k najstarším civilizáciám sveta. Dnes predstavuje okolo 95 % obyvateľov Číny. Číňania patria k pôvodnému mongoloidnému obyvateľstvu. Po jazykovej stránke patria k čínsko-thajskej vetve sinotibetskej jazykovej rodiny. Už v staroveku vytvorili rozsiahle štátne celky, dynastie a kultúry Jang-šao, Lung-šan, An-jang, Sia, Šang, Čou, Čchin a najmä centralistickú a mocnú Ríšu stredu.
LinkedIn
LinkedIn je obchodne-orientovaná internetová sociálna sieť založená v decembri 2002 a spustená v máji 2003. Využíva sa hlavne pre vytváranie profesionálnych sietí. Od decembra 2007 bola návštevnosť približne 3,2 miliónov návštevníkov za mesiac. V auguste 2008 mala približne 25 miliónov členov, z toho viac ako 20-tisíc zo Slovenska. V marci 2011 sieť prekonala métu 100 miliónov registrovaných užívateľov, čím ďalej viac získava popularitu v Česku a na Slovensku. Medzi užívateľov patria manažéri, konzultanti a odborníci z najrôznejších odborov. Taktiež niektoré firmy majú svoje účty na LinkedIn.
Profil používateľa
V profile užívateľa sa nachádza jeho životopis obsahujúci položky kariéra, pracovné miesta a vzdelanie. Prostredníctvom kontaktov je používateľ zapojený aj do kontaktov svojich kontaktov, čím vzniká previazaná sieť užívateľov. LinkedIn ponúka aj najrôznejšie skupiny a aplikácie. Je možné vyhľadať bývalých a súčasných kolegov, spolužiakov z univerzít alebo nájsť nových obchodných partnerov vďaka možnosti zverejnenia podrobností spolupráce.
LinkedIn Answers
Vďaka funkcii LinkedIn Answers možno klásť rôzne otázky, na ktoré možno očakávať vzhľadom na zameranie celej siete takmer vždy spoľahlivú odpoveď. Otázky môžu byť ako odborného, tak obchodného charakteru.
Whenever You Need Somebody
Whenever You Need Somebody je debutové album Ricka Astleyho. Bolo publikované u RCA v roku 1987.
Oľga (Kyjevská Rus)
thumb|right|Pamätník kňažny Oľgy v Kyjeve
Kňažná Oľga ( † 11. júl 969, Kyjev) bola manželka kniežaťa Kyjevskej Rusi Igora Rurikoviča a matka kniežaťa Svjatoslava. V roku 1547 bola ruskou pravoslávnou cirkvou vyhlásená za svätú.
Oľgin pôvod
O pôvode Oľgy existuje niekoľko hypotéz: jedna hovorí, že kňažná pochádzala z kmeňa Varjagov, ako aj jej manžel Igor, druhá hovorí o jej slovanskom pôvode. Podľa ďalšej z verzií, Oľga bola bulharská kňažná, rodom z bulharského hlavného mesta Plisky.
Život
Vládla ako regentka za svojho neplnoletého syna. Podľa letopisov vládla v rokoch 945-957, hoci, podľa niektorých historikov pokračovala vo vládnutí minimálne do roku 959. Jej sobáš s Igorom letopis uvádza v roku 903, čo nie je pravdepodobné, lebo Svjatoslav bol v roku 946 ešte veľmi malý (podľa niektorých letopisov sa narodil v roku 942).
Na začiatku vládnutia sa viacerými vojnovými výpravami pomstila Drevľanom za Igorovu smrť (podľa povesti dala pri Igorovom kurgane popraviť 5000 Drevľanov a drevľanskú delegáciu dala upáliť), podmanila si ich a ustanovila platenie daní. V roku 957 prijala krst v Carihrade. Oľga bola prvou panovníčkou Rusi, ktorá prijala kresťanstvo. Zachoval sa podrobný záznam, napísaný cisárom Konštantínom VII. Porfyrogennétom v knihe „De Ceremoniis“, o prijatí Oľgy na byzantskom dvore. Pri krste dostala meno Elena (na počesť manželky cisára, Eleny Lakapeny). Na Kyjevskej Rusi dala potom postaviť niekoľko chrámov: v Kyjeve Chrám sv. Mikuláša a sv. Sofie, vo Vitebsku Chrám Zvestovania presvätej Bohorodičky, v Pskove chrám presvätej Trojice. V roku 959 Oľga žiadala od nemeckého cisára Otta I. vymenovanie biskupa a kňazov pre kristianizáciu Rusi. Niektorí bádatelia vysvetľujú túto prosbu ako politický ťah Oľgy pre určité neúspechy na rozhovoroch v Konštantínopole, iní ako úsilie o väčšiu nezávislosť od Byzancie a vybudovanie pevnejšieho spojenia so západným cisárstvom. Oľga ale nepoznala pomery na západe. Biskupa mohol vymenovať iba pápež. Otto poslal teda mnícha Adalberta (Vojtecha), neskôr magdeburského arcibiskupa. Ten prišiel koncom roku 960 na Rus, čoskoro bol však prinútený vrátiť sa, utrpiac neúspech: niektorí jeho spoločníci zahynuli a on sám sa sotva zachránil.
Za vlády sv. Vladimíra, jej vnuka, umiestnili jej neporušené pozostatky v Desjatinnom chráme v Kyjeve, kde sa pri nich diali zázraky. V gréckokatolíckej cirkvi sa blažená Oľga pripomína 11. júla.
Kórea
thumb|Satelitná snímka Kórejského polostrova thumb|Kórejský polostrov v noci Kórea (po kórejsky na severe Čoson (조선), na juhu Hanguk (한국)) je historické územie, obývané takmer výhradne etnickými Kórejčanmi, na Kórejskom polostrove a priľahlých ostrovoch, na severe ohraničené riekami Amnok-kang (압록강, po čínsky Ja-lu) a Tuman-gang (두만강, po čínsky Tchu-men), ako aj na ostrovoch pozdĺž pobrežia. Rozloha celej Kórey je.
Už na Jaltskej konferencii vo februári 1945 tri veľmoci USA, Spojené kráľovstvo a Sovietsky zväz rozdelili kedysi jednotnú Kóreu na dve časti s hranicou približne na úrovni 38. rovnobežky. Po oslobodení z japonskej okupácie 15. augusta 1945 sa tieto časti postupne premenili na dva suverénne štáty – na severe vznikla komunistická Kórejská ľudovodemokratická republika a na juhu kapitalistická Kórejská republika. Tento stav nezmenila ani krvavá kórejská vojna v rokoch 1950 až 1953.
Hranicu medzi Severnou a Južnou Kóreou, ktorá je dlhá, tvorí široký pás nazývaný demilitarizovaná zóna.
Názov
Názov Kórea, ktorý sa používa v „západnom“ svete, sa odvodzuje od stredovekého kráľovstva Korjo (고려). Do Európy ho priniesol Marco Polo zo svojich výprav do Číny. V samotnej Kórei (tak na severe, ako aj na juhu) sa používa výlučne na označenie obdobia panovania dynastie Korjo (912-1392).
Juhokórejčania nazývajú Severnú Kóreu „Puk Han“ (북한) t. j. Severné Han, kým Severokórejčania nazývajú Južnú Kóreu „Nam Čoson“ (남조선) t. j. Južné Čoson.
Mýtus o založení
Mýtus (tradíciou udržiavaný od dávnych čias, dnes hlavne v Južnej Kórei) hovorí o mýtickom založení kórejského národa a o ich prvom predkovi.
Podľa neho v dávnych časoch zostúpil z neba na zem Hwanung - syn vládcu nebies Hwanina (환인)– spolu so sprievodom 3000 osôb a založil na vrchole hory Päktu-san (백두산) ideálne mesto. Z neho Hwanung vládol svetu a učil ľudí. Jedného dňa za ním prišiel medveď a tiger a požiadali ho, aby z nich spravil ľudské bytosti. Hwanung im to sľúbil pod podmienkou, že vydržia žiť v jaskyni 100 dní a dal im ako obživu cesnak a palinu (bylina horkej chuti). Tiger to po niekoľkých dňoch vzdal, ale medveď vydržal a premenil sa na prekrásnu ženu. Keďže jej nevedel nájsť vhodného muža prišlo mu jej ľúto a vzal si ju za ženu. Narodil sa im syn, ktorému dali meno Tan-gun (단군). Tan-gun zjednotil rozptýlené kmene a založil kráľovstvo, ktoré je známe ako (staré) Čoson (고조선), s hlavným mestom Asadal (아사달) - dnešný Pchjongjang (평양). To sa stalo v 3. dni 10. mesiaca (podľa lunárneho kalendára) v roku 2333 pred Kr.
A tým sa Tan-gun (단군) stal prvým predkom Kórejčanov.
Geografia
Kórea sa rozprestiera v severovýchodnej časti ázijského kontinentu. Maximálna vzdialenosť zo severu na juh je. Vzdialenosť z východu na západ je maximálne a minimálne. Rozloha celej Kórey je, ale v súčasnosti je krajina rozdelená 38º rovnobežkou na Kórejskú ľudovodemokratickú republiku a Kórejskú republiku. Kórejská republika, ktorej rozloha je 45 % celého územia, je o niečo väčšia ako Maďarsko, alebo asi rovnako veľká ako dvojnásobok rozlohy Slovenska. Hranicu medzi Severnou a Južnou Kóreou, ktorá je dlhá, tvorí široký pás nazývaný demilitarizovaná zóna.
Pohoria
Asi 70% povrchu polostrova pokrývajú hory a kopce. Nízke kopce umiestnené najmä na juhu a západe postupne prechádzajú do vyšších a strmších hôr na východe a severe kraju. Na západe sú kopce nižšie, pomedzi ktorými sa nachádzajú roviny, údolia riek. Strmšie hory na východe spadajú priamo do mora a preto na tejto strane kraju nie je veľa riek. Západné a južné pobrežie je členité s veľkým množstvom ostrovov. Na druhej strane východné pobrežie je pomerne hladké s málo ostrovmi.
Napriek blízkosti Japonska kórejský masív je dosť stabilný, takže sa na ňom nenachádza žiadna činná sopka, a ani tu neprebiehajú silné zemetrasenia. Sú tu však vyhasnuté sopky, medzi najznámejšie patrí hora Päktu-san (백두산) a Halla-san (한라산). Päktu-san so svojimi 2744 metrami je najvyššou horou Kórey, ktorá sa nachádza na hraniciach s Čínou. Na jeho úbočiach pramenia rieky Amnok-kang (압록강) a Tuman-gang (두만강). Známa je kráterovým jazerom nazývaným Čhondži (천지), čo znamená „Nebeské jazero”. Hora Halla-san (한라산) vysoká je najvyššou horou Južnej Kórey. Nachádza sa na ostrove Čedžu-do (제주도). Na vrchole tej hory sa nachádza vulkanické jazero nazývané „Jazero bieleho jeleňa.”
Rieky
Väčšina kórejských riek sa vlieva do Žltého alebo do Južného mora. Kórea má vzhľadom na svoj povrch dosť veľký počet prameňov. Šesť riek presahuje vo svojej dĺžke – Amnok-kang (압록강, ), Tuman-gang (두만강, ), Han-gang (한강, ), Küm-gang (금강, ) a Naktong-gang (낙동강, ). Prvé dve rieky tvoria hranicu s Čínou a Ruskom a vlievajú sa do Žltého a Japonského mora (Východné more - 동해). Stav hladiny riek je spojený s letnými monzúnmi. V lete sú rieky plné v dôsledku letných dažďov. Počas ostatných období, ktoré sú relatívne suché, sa hladina riek znižuje. Tajfúny zvyčajne udierajú na južné pobrežie Kórey spôsobujúc ťažké záplavy koncom leta a začiatkom jesene.
Rieky tu hrali oddávna dôležitú úlohu. Väčšina hlavných miest v histórii takých ako Soul (서울), Pchjongjang (평양) a Pujo (부여) sa rozvíjali okolo najväčších riek ako prístavné mestá. V dôsledku výstavby železníc a diaľnic poklesol význam riek ako dopravných tepien kraju. Teraz sa vo veľkej miere využívajú na zavlažovanie ryžových polí (až 72%).
Moria
Na východe sa nachádza Japonské more (v Kórejskej republike nazývané Východné more). Na západe sa nachádza Žlté more, ktoré je plytšie ako Východné. Na juhu Kórejský prieliv (medzi ostrovmi Cušima, Goto, Kjúšu a juhozápadná časť ostrova Honšú) spája Kóreu s Japonskom.
Pobrežie
Pri pobreží Kórey sa nachádza okolo 3000 ostrovov a ostrovčekov najmä v južnej a juhozápadnej časti polostrova. Východné pobrežie je skôr menej členité, na rozdiel od západného. V miestach, kde sa hory nachádzajú blízko mora, pobrežie je skalnaté a plné útesov. Na tejto strane polostrova sa nachádza množstvo pláží. Jediným významnejším ostrovom v Japonskom mori je Ullüng-do (울릉도). Najväčším ostrovom je Čedžu-do (제주도).
Podnebie
Klíma Kórey je mierna, rozdelená na 4 ročné obdobia. Letá sú krátke horúce a vlhké, a zimy dlhé a chladné. Možno hovoriť o monzúnovej klíme – letný monzún prináša v júni a júli obdobie dažďov. V tomto období spadne 60% ročných zrážok. V lete často prichádzajú zo strany Filipín tajfúny. Vystupujú hlavne na južnom pobreží a niekedy aj na severe. Väčšinou jeden až dva mierne a raz za dva, tri roky jeden silný.
Také rozdiely v klíme Kórey sú príčinou rozdielnej dĺžky trvania ročných období v rôznych častiach polostrova. Tak napríklad na severe leto trvá iba 1 mesiac a 10 dní a zima 5 mesiacov. Na druhej strane na ostrove Čedžu-do leto trvá 3,5 mesiaca a zima 2 mesiace.
Arché (filozofia)
Arché (gr. ἀρχή, lat. principium) alebo pralátka  je v starovekej gréckej filozofii prvotný princíp sveta, prapôvodná látka, z ktorej svet povstal.
Táles
Ako prvý prišiel s konceptom arché Táles z Milétu, ktorý tvrdil, že prvotný princíp všetkého je voda (hydór); zvláštna látka, ktorá má prirodzenú schopnosť stávať sa pevnou zemou (ľad) i plynným vzduchom (pary). Hlavným dôvodom, prečo pokladal Táles za pralátku práve vodu, bola však asi poznanie, že voda je základná podmienka života človeka, všetkého tvorstva, rastlín, pohybu ovzdušia, života - pohybu prírody.
V Tálesovom pojme vody sa stotožňoval pojem základu s pojmom počiatku a príčiny. Vodou chcel vysvetľovať vznik celého sveta a každej jednotlivej veci. Bol to prvý krok k vysvetľovaniu sveta z neho samého, a nie pomocou mimoobjektívnych činiteľov.
Táto pôvodná látka je látka pohybujúca sa, látka živá (ešte Aristoteles presne nerozlišuje pojmem pohybu, života, duše a p.). Táto teória súvisela aj s jeho údajným presvedčením, že zem je disk, ktorý pláva na vode. Tálesovo učenie - podobne ako učenie Anaximandra a Anaximena - označujeme ako hylozoizmus.
Tálesov žiak Anaximandros túto teóriu odmietol. Podľa Anaximandra voda nemohla byť pralátkou, pretože z nej nemôže vzniknúť jej protiklad – oheň. Anaximadros tvrdil, že z tohto dôvodu žiaden zo štyroch živlov (zem, voda, vzduch, oheň) nemôže byť arché. Sám uvažoval o existencii pralátky zvanej apeirón (neohraničené), z ktorej sa všetky veci rodia a do ktorej sa navracajú. Anaximadrov žiak Anaximenes zasa navrhol ako pralátku vzduch. Zo vzduchu podľa neho môže povstať voda, oheň aj zem.
Aristoteles o arché
''„Väčšina tých, čo sa prví zaoberali filozofiou, si myslela, že počiatky vecí sú iba v podobe hmoty. Lebo to, z čoho sú všetky veci a z čoho ako z prvého vznikajú a do čoho ako posledného zanikajú, pričom podstata ostáva a menia sa len jej stavy, vyhlasujú za prvok a počiatok (arché) vecí, a to, že nič nevzniká, ani nič nezaniká, veria preto, lebo sú tej mienky, že sa takáto podstata (fysis) vždy zachováva ... Teda musí byť určitá podstata, buď jediná, alebo viaceré, z ktorých všetko ostatné vzniká, zatiaľ čo ona sama ostáva zachovaná. Pravda, pokiaľ ide o počet a druh takého počiatku, nie sú všetci rovnakej mienky, Táles však, pôvodca takejto filozofie, hovorí, že je to voda (preto tiež hlásal, že zem spočíva na vode). Možno čerpal túto domnienku z pozorovania, že potrava všetkých vecí je vlhká a že z vlhka vzniká a ním sa živí aj samo teplo (to však, z čoho všetko vzniká, je počiatkom všetkého); túto domnienku mal teda z tohto i z toho, že semená všetkých vecí majú vlhkú podstatu.“''
Arché a mytológia
Arché je jeden z ústredných pojmov gréckej filozofie, zvlášť v jej presokratickom kozmologickom období. Je to pojem, ktorý je pevne spojený s počiatkami racionálneho a filozofického bádania v európskej civilizácii. Nie je vôbec náhodou, že práve hľadanie arché započalo emancipáciu filozofie a vznik filozofickej alternatívy voči mytológii. Ľudské myslenie sa vo svojich archaických časoch sústredilo na špecifickú náboženskú kultúru, ktorá vyústila do povestí, legiend a mýtov. Tie objasňovali záhady mnohotvárnosti a komplikovanosti svetového univerza, pričom mali aj rozličné etické aspekty a dôsledky. Prostredníctvom mýtov sa človek vyrovnával s otázkami o pôvode sveta a seba samého. To bolo ich kľúčovou úlohou, preto neprekvapuje, že pri vzniku filozofie ako racionálneho bádania stojí záujem o pôvod a akúsi „podstatu“ sveta resp. jednotlivých jestvujúcien. Možno tiež dodať, že takýto záujem pretrváva až dodnes, keď sa fyzici snažia odhaliť univerzálne elementárne zákony, z ktorých by bolo možné vysvetliť vesmír čistou dedukciou.
Myšlienka o arché sa teda stala rozumovou obdobou mytologického vysvetľovania univerza.
Arché ako počiatok a podstata
Ako bolo uvedené v časti Arché a mytológia, prví filozofi čelili otázke o pôvode a povahe toľkej rozmanitosti a mnohotvárnosti sveta. Grécke myslenie si pôvodne nedokázalo predstaviť, že by sa kvalitatívne a kvantitatívne špecifiká jestvujúcien mohli spájať s niečím nestálym alebo premenlivým (ako napr. energia). To, čo má byť podstatou vysvetľujúcou súcna, môže byť podľa neho len pevné, nezanikajúce, ani nevznikajúce. Z toho vyplýva, že všetky veci sú vlastne len metamorfózami a zmenami tej istej podstaty alebo tých istých podstát, elementov, alebo toho istého arché. Takto sa pluralita zjednocuje a vyúsťuje do predstavy jediného prazákladu všetkého bytia. V európskej filozofii sa takéto poňatie označuje ako „ontologická jednota mnohotvárnosti“.
Pytagoras
Hlavné články: Pytagoras, pytagoreizmus
Eleatská škola
Hlavný článok: Eleatská škola
Herakleitos z Efezu
Hlavný článok: Herakleitos
Empedokles a Anaxagoras
Hlavné články: Empedokles, Anaxagoras
Atomizmus
Hlavné články: Atomizmus, Demokritos
Arché u Aristotela
Arché je:
Všetky príčiny sú počiatkami.
Teda všetky počiatky majú toto spoločné, sú čímsi prvým, z čoho vec alebo je, alebo vzniká, alebo sa poznáva; niektoré počiatky sú vo veciach, niektoré mimo nich. Preto je počiatkom príroda, prvok, myslenie, vôľa, podstata i účel; lebo pre mnohé veci je počiatkom poznania i pohybu dobro a krásno.
Arché u Anaxiména
Pralátka je termín, ktorý filozof Anaximenes opisuje ako neustále sa pohybujúci, nekonečný, nediferencovaný, nevymedzený, neurčitý vzduch, z ktorého zriedením vznikol oheň a zhustením zasa vetry, mraky, voda, zem, kamene, bohovia. Prapodstata všetkého.
Kostomlaty nad Labem
Kostomlaty nad Labem sú obec v Česku v okrese Nymburk v Stredočeskom kraji. 1. januára 2012 tu žilo 1 777 obyvateľov, z toho 876 mužov a 901 žien, pričom priemerný vek v obci bol 39,9 roka (muži 38,4 roka, ženy 41,3 roka).
Zoznam chránených území v okrese Prachatice
Toto je zoznam chránených území v okrese Prachatice aktuálny k júnu roku 2020, v ktorom sú uvedené chránené územia v oblasti okresu Prachatice.
1. liga hádzanárok 2013/14
1. liga hádzanárok v sezóne 2013/14 bol 21. ročník 1. ligy hádzanárok, druhej najvyššej hádzanárskej súťaže žien na Slovensku, kontrolovanej Slovenským zväzom hádzanej (SZH). V súťaži štartovalo 12 tímov, teda o 2 viac ako v minulej sezóne. Zvíťazilo družstvo ŠŠK CVČ Nesvady, ktoré tak získalo právo štartu vo WHIL. Toto právo však nevyužilo.
Účastníci
Pozn: Družstvo HK ŠKP Banská Bystrica, ktoré skončilo v minulej sezóne na 3. mieste, sa do tejto sezóny neprihlásilo.
Konečná tabuľka
Zdroj: SZH
Bouzy-la-Forêt
Bouzy-la-Forêt je francúzska obec, ktorá sa nachádza v departemente Loiret, v regióne Centre-Val de Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Slovnaft extraliga 2009/2010
Slovnaft extraliga 2009/10 bola 17. sezónou slovenskej hokejovej extraligy. Víťazom sa stalo družstvo HC Košice, ktoré porazilo družstvo HC Slovan Bratislava 4:2 na zápasy v sérii hranej na štyri víťazné stretnutia. Družstvá HK Spišská Nová Ves a MHK 32 Liptovský Mikuláš vypadli do 1. hokejovej ligy. Družstvo MsHK Garmin Žilina zostúpilo do baráže, v ktorej si ale zachovalo extraligovú príslušnosť.
Kvapalinová chromatografia
thumb|Zjednodušená schéma kvapalinového chromatografu.
Kvapalinová chromatografia (angl. liquid chromatography – LC) je chromatografická metóda, pri ktorej je mobilnou fázou kvapalina. Je vhodná na separáciu kvapalných resp. v kvapaline rozpustených zmesí.
Kvapalinový chromatograf
Medzi hlavné časti kvapalinového chromatografu patrí:
thumb|HPLC – kompletná aparatúra.
Kvapalinová chromatografia môže prebiehať pri normálnom tlaku alebo pri zvýšenom tlaku (HPLC – High Performance Liquid Chromatography).
Princíp kvapalinovej chromatografie
Elučné činidlo (mobilná fáza) prúdi pomocou čerpadla a prechádza cez tlmič pulzov, kde sa stabilizuje jeho prietok cez kolóny.
Mobilná fáza a vzorka vstupujú temenom do kolóny a nastáva separácia zložiek v dôsledku rôznej afinity zložiek k stacionárnej fáze.
Po určitom čase (retenčný čas) začnú jednotlivé zložky kolónu opúšťať – nastáva elúcia. Vychádzajúce zložky zaznamenáva detektor a jeho signál je ďalej spracovaný integrátorom (počítač).
Detektory v kvapalinovej chromatografii
Detektor je zariadenie, ktoré premieňa analytický signál (elúciu zložiek zmesi) na elektrický signál, ktorý je ďalej spracúvaný. Voľba detektora je závislá od povahy separovanej zmesi aj od povahy mobilnej fázy. Základné typy detektorov používaných v kvapalinovej chromatografii:
Ján Baláž
Ján Baláž (* 24. august 1951, Nitra) je slovenský gitarista, spevák a skladateľ. Je jedným zo zakladajúcich členov skupiny Modus. Od roku 1981 spolu s Jožom Rážom a Vašom Patejdlom patrí k základnej zostave kapely Elán.
Ján Baláž od 7 rokov navštevoval ľudovú školu umenia, odbor husle, od 14 rokov sa učil hrať na gitaru. Ovláda aj hru na trúbku a pištoľový trombón. V 17 rokoch bol spoluzakladateľom skupiny Modus, v roku 2014 obnovil pôsobenie v tejto skupine.
Mezőkövesdský obvod
Mezőkövesdský obvod je bývalá administratívna jednotka v severovýchodnom Maďarsku na juhozápade Boršodsko-abovsko-zemplínskej župy. Jeho sídlom bolo šestnásťtisícové mesto Mezőkövesd. Obvody boli zavedené v roku 1994 a zanikli v roku 2014, kedy ich nahradili okresy.
Sídla
V obvode sa nachádzalo celkom 20 obcí a 1 mesto.
Teoretické lýceum Jozefa Kozáčeka
Teoretické lýceum Jozefa Kozáčeka je stredná škola, nachádzajúca sa v dedine Budoi v obci Popești v Bihárskej župe v Rumunsku. Je to jedna z dvoch stredných škôl v Rumunsku s vyučovacím jazykom slovenským. Vzniklo v roku 1995 na podnet slovenských rímskokatolíckych kňazov v Rumunsku. Škola má za úlohu vzdelávať tamojších Slovákov v ich rodnom jazyku, je v nej možnosť ubytovať sa na internáte, lebo Slováci žijú v okolí veľmi roztrúsene.
Nazvaná bola podľa rímskokatolíckeho kňaza a kultúrneho pracovníka Jozefa Kozáčeka.
Kleité (dcéra Danaa)
Kleité alebo Kleita (Kleité) je v gréckej mytológii dcéra líbyjského kráľa Danaa a jeho manželky Memfidy.
Kleité bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Danaos však so svadbou nesúhlasil a preto mu Aigyptos vypovedal vojnu a v boji ho porazil. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Kleite potom za manžela vybrali Kleita, syna Aigypta a jeho manželky Tyrie, na základe podobnosti ich mien a konala sa hromadná svadba. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz splnili všetky a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.
Slovenský pohár v basketbale žien
Štruktúra súťaže
Pohár sa hrá turnajovým spôsobom, pred ktorým sa hrá najprv kvalifikácia. Samotný turnaj (final six) prebieha vyraďovacím systémom, keď v každom kole proti sebe dva tímy odohrajú zápas o postup do ďalšieho kola alebo zápasov o konečné umiestnenie.
680 pred Kr.
Udalosti
Na olympijských hrách zaviedli tethripon (preteky so štvorzáprahom koní). Prvým víťazom tejto disciplíny bol Pagóndas z Téb.
Bél-šar-usur
náhľad|Rembrandtova predstava Bélšaccarovej hostiny Bél-šar-usur (iné názvy:Bél-šarru-usur, Bél-šarra-usur, Balát-šar-usur; Bélšaccar, Balsazár, Baltazár, Belšasar, Balsazar, Belsazar, Belšazar; po hebrejskyבֵּלְשַׁאצַּר - prepis podľa tiberiadskej hebrejčiny: Bélša’ccar/presnejšie:Bélša’ṣṣar; po akkadsky: Bél-šar-uṣur, Bél-šarru-uṣur, Balát-šar-uṣur, Bél-šarra-uṣur; po latinsky Baltas(s)ar, po grécky Baltasar)  bol korunný princ a syn kráľa Nabonida, posledného kráľa Babylonu v 6. storočí pred Kr., s ktorým spoločne vládol až do porážky Perzskou ríšou.
Dlho bol známy len vďaka slávnemu príbehu o ruke píšucej na stenu zaznamenanému v Biblii v knihe proroka Daniela. Až v 19. storočí bol objavený ďalší dôkaz jeho existencie - Nabonidov valček, ktorý obsahuje modlitbu Nabonida za svojho syna Bélšaccara.
Vláda
V ríši panovali napäté vzťahy. Jeho otec Nabonid zanedbábal kult Marduka - hlavného babylonského božstva. Tým si voči sebe popudil jeho vplyvné kňazstvo. V ríši navyše vypukol hladomor, čo spôsobilo ešte väčšiu nespokojnosť s jeho panovaním. Snáď aj preto opustil Babylon a v oáze Tajmá, ktorou prechádzali dôležité obchodné cesty postavil viacero kráľovských budov. Zdržiaval sa tam približne 10 rokov. V Babylone ho zatiaľ zastupoval jeho najstarší syn Bél-šar-usur (=biblický Bélšaccar). Zatiaľ Kýros II. z dynastie Achajmenovcov, ovládol Médsku ríšu a začlenil ju do Perzskej ríše. V roku 546 pred Kr. dobyl aj Lýdiu, a tým aj Malú Áziu. Na jeseň roku 539 pred Kr. samotní Babylončania vpustili Kýrove vojsko do Babylonu bez boja. Nie je známe čo sa stalo s Bélšaccarom, podľa biblickej knihy Daniel bol zabitý počas dobytia mesta.
Historicita Bélšaccara
thumb | Nabonidov valček - obsahuje modlitbu za jeho syna Bélšaccara Storočia bol pre historikov záhadou, keďže bol známy prakticky len z biblickej knihy Daniel. Niekoľko stručných zmienok o ňom existovalo aj v iných starovekých spisoch, napríklad v deuterokanonickej knihe Barucha a Židovských starožitnostiach od Jozefa Flavia, ale aj oni čerpali z knihy Daniel. Iní starovekí historici, napríklad Hérodotos alebo Xenofón udávajú ako posledného babylonského kráľa pred perzskou porážkou Nabonida a Bélšaccara vôbec nespomínajú.
Až v 19. storočí bol objavený nový, nezávislý a spoľahlivý dôkaz jeho existencie - Nabonidov valček. Obsahuje modlitbu Nabonida za svojho syna Bélšaccara. Z ďalších nájdených zdrojov sa dozvedáme, že vládol v Babylone počas Nabonidovho pobytu v oáze Tajmá. Zároveň je tak možné dobre objasniť zvláštny fakt, prečo je Danielovi sľúbené, že bude vládnuť ako tretí v kráľovstve (Daniel 5:7). Prvé a druhé miesto patrilo Nabonidovi a Bélšaccarovi.
Bélšaccar v Biblii
Uvádzanie Bélšaccara ako kráľa Babylonu v dobe jeho dobytia Peržanmi (Daniel 5:1,11,18) bolo jednou z najčastejšie uvádzaných historických nepresností knihy Daniel. Navyše Biblia (sám Daniel) ho nazýva Nebúkadnecarovým synom (nie Nabonidovým).
V súčasnosti existuje niekoľko teórií, ktoré uspokojivo vysvetľujú tieto v minulosti nepochopené biblické miesta. Hlbšia lingvistická analýza dobového aramejského jazyka naznačuje, že slová, ktoré sú prekladané ako „otec“ respektíve „syn“, sa v aramejčine používali aj vo významoch „prechodca“, „predok“ respektíve „následník“, „potomok“. Napríklad v Dan 2:23 ho používa sám Daniel a zjavne ho je potrebné preložiť ako „predkovia“ alebo „predchodcovia“:
Podľa inej hypotézy založenej na spisoch Hérodota a Jozefa Flavia je veľmi pravdepodobné, že Nabonid mohol byť ženatý s niektorou Nebúkadnecarovou dcérou.
Live in Boston (The Doors)
Live in Boston je živý album skupiny The Doors, ktorý bol vydaný počas leta 2007 v rámci štyridsiateho výročia skupiny. Album bol nahraný v roku 1970 a skladá s z troch častí koncertného programu z Boston arény. Skupina hrala na pódiu celkovo tri hodiny.
Hutnosť
Hutnosť je fyzikálna vlastnosť stavebných materiálov. Znamená súvislé vyplnenie daného materiálu. Hutnosť horniny [H] je pomer objemu pevnej fázy horniny Vh k celkovému uvažovanému objemu horniny V (vrátane pórov, dutín a trhlín).
Črep (pálená hlina)
Črep alebo keramický črep je vypálená keramika bez glazúry. Môže byť jednak pórovitý alebo spekaný (hutný) a jednak biely alebo farebný.
Činnosť
Činnosť alebo aktivita môže byť:
Kronos Quartet
thumb|Kronos Quartet a [[Paul Hillier (uprostred)]] Kronos Quartet je americké sláčikové kvarteto, ktoré sa systematicky venuje interpretácii súčasnej klasickej hudby. Špeciálne pre kvarteto bolo skomponovaných asi 600 skladieb. Stalo sa známym tiež vďaka úspešným filmovým soundtrackom (napríklad k filmu Requiem za sen). Medzi skladateľov, ktorí s Kronos Quartet spolupracovali, patria Arvo Pärt, Steve Reich, Philip Glass, Terry Riley a Kevin Volans. Súbor obdržal v roku 1999 od švédskej Kráľovskej hudobnej akadémie Schockovu cenu za hudbu. Je tiež držiteľom jednej ceny Grammy a deviatich nominácií.
Kvarteto založil v roku 1973 huslista David Harrington. V rokoch 1978–1999 boli jeho členmi ešte druhý huslista John Sherba, violista Hank Dutt a čelistka Joan Jeanrenaudová. V roku 1999 nastúpila na miesto čelistky Jennifer Culpová, ktorú v roku 2005 nahradil Jeffrey Ziegler. Od roku 1978 sídli kvarteto v kalifornskom San Franciscu.
Wu (štát)
Wu bol štát v Číne v Období Jari a jesene. Jeho územie sa nachádzalo v oblasti ústia rieky Jang-c’-ťiang, východne od štátu Čchu. Čínskymi historikmi je považovaný za polobarbarský. Jeho hlavným mestom bolo Su-čou.
Peter Káša
Peter Káša (*1963) je slovenský literárny vedec a publicista. Venuje sa prevažne slovenskej literatúre 19. storočia, slovensko-poľským a slovensko-maďarským literárnym vzťahom.
Substanciálny činiteľ
Substanciálny činiteľ je podľa N. O. Losského skutočná alebo potenciálna osobnosť – z takýchto osobností sa skladá svet. Substanciálne činitele sú nadčasové a nadpriestorové danosti (ako napr. elektrón, atóm, ľudské Ja), ktorých život sa skladá z udalostí – až nimi sa prejavujú v časovej alebo priestorovej forme.
Merný objemový výkon
Merný objemový výkon, alebo len objemový výkon či litrový výkon je výkon motora vztiahnutý k veľkosti jeho pracovného priestoru. V prípade piestových motorov k zdvihovému objemu valca. Slúži ako porovnávacia veličina. Označuje sa Po a má jednotku kW.dm-3, alebo kW.l-1.
, kde
Cieľavedomá činnosť
Cieľavedomá činnosť je činnosť vykonávaná človekom pri pretváraní východísk (vstupných daností) na výstupné danosti (ciele). Iba v súvislosti s týmto druhom činnosti má zmysel hovoriť o metóde.
Furmeyer
Furmeyer je francúzska obec, ktorá sa nachádza v departemente Hautes-Alpes, v regióne Provence-Alpes-Côte d’Azur.
Poloha
Furmeyer má rozlohu. Najvyšší bod je položený a najnižší bod
Obyvateľstvo
Furmeyer má 145 obyvateľov (2009).
Graf vývoja obyvateľstva:
Bróm
Bróm, Bromum (gr. βρῶμος - brómos, v preklade "silno zapáchajúci") je chemický prvok v Periodickej tabuľke prvkov, ktorý má značku Br a protónové číslo 35. Je to kvapalná červenohnedá látka. Patrí medzi halogény.
Saint-Gervais-du-Perron
Saint-Gervais-du-Perron je francúzska obec, ktorá sa nachádza v departemente Orne, v regióne Dolná Normandia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Európska kvalifikácia na Majstrovstvá sveta vo volejbale žien 2006
Európska kvalifikácia na Majstrovstvá sveta vo volejbale žien 2006 bola európska kontinentálna kvalifikácia vo volejbale žien na Majstrovstvá sveta 2006, ktorú organizuje Európska volejbalová konfederácia (CEV). Konala sa od 12. januára21. augusta 2005 a zúčastnilo sa jej 27 družstiev, ktoré súťažili v troch kvalifikačných kolách a play-off. 7 družstiev (prvé 2 družstvá zo skupín 3. kola a víťaz play-off) sa kvalifikovalo na Majstrovstvá sveta, ktoré sa uskutočnili v Japonsku.
1. kolo
🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 Sheffield
Činnosť človeka
Činnosť človeka je cieľavedomá postupnosť krokov, ktorú vykonáva človek, napríklad vedecká činnosť, podnikateľská činnosť atď.
Európska kvalifikácia na Majstrovstvá sveta vo volejbale žien 2006
1. kolo
🇵🇹 Santo Tirso
🇫🇷 Saint-Dié-des-Vosges
2. kolo
🇦🇿 Baku
🇬🇷 Atény
3. kolo
🇷🇺 Moskva
🇹🇷 Ankara
🇩🇪 Drážďany
Play-off
🇧🇬 Varna
Batizovská próba
Batizovská próba je strmý dolný zráz Batizovského žľabu, ktorý spadá z Batizovskej priehyby v masíve Gerlachovského štítu do Batizovskej doliny vo Vysokých Tatrách. Dolný zráz žľabu je zabezpečený umelými pomôckami, ktoré pomáhajú návštevníkom Gerlachovského štítu pri zostupe alebo výstupe na vrchol. Názov próba (probovať - skúšať) vyjadruje skúšku horolezeckej zdatnosti, ktorú kedysi museli preukázať horolezci pokúšajúci sa vystúpiť na Gerlachovský štít.
História
Prvý výstup Batizovskou próbou na Gerlachovský štít uskutočnili horskí vodcovia Ján Pastrnák a Ján Ruman Driečny v roku 1875. Prvý výstup cez Batizovskú próbu z Batizovskej doliny na Zadný Gerlach urobil v roku 1876 český horolezec Viktor Lorenc s horským vodcom Jánom Rumanom Driečnym. V roku 1877 zopakovali horskí vodcovia Ján Ruman Driečny a Ján Pastrnák s Viktorom Lorencom tento výstup tentoraz na vrchol Gerlachovského štítu. Prvý zimný prechod próbou z Gerlachovského štítu smerom do Batizovskej doliny urobil Janusz Chmielowski, Karol Jordán,  Klemens Bachleda,  Johann Franz st. a Pavol Spitzkopf 15. januára 1905.
Päť rokov po výstupe prvých horolezcov umiestnil Uhorský karpatský spolok do próby kovové kramle. Neskôr natiahli laná. V minulosti bola próba označená turistickými značkami, dnes chýbajú. Zostup alebo výstup je možný len s horským vodcom. Nepísaným pravidlom je, že na vrchol štítu sa vystupuje Velickou a z vrcholu sa zostupuje Batizovskou próbou.
Boynes
Boynes je francúzska obec, ktorá sa nachádza v departemente Loiret, v regióne Centre-Val de Loire.
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Predzosilňovač
Predzosilňovač alebo tiež korekčný predzosilňovač je elektronické zariadenie, ktoré sa používa v kvalitných zosilňovačoch. Jeho úlohou je zosilniť vstupné napätie tak, aby bolo vhodné na ďalšie spracovanie.
Predzosilňovače najčastejšie obsahujú regulátor hlasitosti, symetrie, výšok a basov. Moderné integrované obvody umožňujú realizáciu kvalitného stereofónneho predzosilňovača s jednoduchými potenciometrami. Sú ovládané jednosmerným napätím, ktoré vytvárajú potenciometre. Výhoda takýchto predzosilňovačoch je, že signál cez jednotlivé potenciometre neprechádza. To znamená, že môžu byť od integrovaných obvodov ľubovoľne vzdialené. Predzosilňovače musia mať malý šum a veľký odstup cudzích napätí, lebo zosilňujú signál, ktorý ma veľmi malé napätie. Vzhľadom na impedanciu zdroja signálu by mal mať predzosilňovač veľkú vstupnú a malú výstupnú impedanciu.
Košík
Košík je obec v Česku v okrese Nymburk v Stredočeskom kraji. 1. januára 2012 tu žilo 366 obyvateľov, z toho 175 mužov a 191 žien, pričom priemerný vek v obci bol 41,5 roka (muži 40,0 roka, ženy 42,8 roka).
Le Glaizil
Le Glaizil je francúzska obec, ktorá sa nachádza v departemente Hautes-Alpes, v regióne Provence-Alpes-Côte d’Azur.
Poloha
Le Glaizil má rozlohu. Najvyšší bod je položený a najnižší bod
Obyvateľstvo
Le Glaizil má 175 obyvateľov (2009).
Graf vývoja obyvateľstva:
Granát (munícia)
Granát je druh munície naplnený výbušninou, ktorej nálož trhaviny privádza k výbuchu časový alebo nárazový zapaľovač. Spravidla granát po iniciácii trhá obal a črepinami aj tlakovou vlnou ničí cieľ, ale napríklad dymové granáty sa používajú na vytvorenie dymovej clony a existujú aj granáty obsahujúce toxické látky alebo vyvolávajúce požiar.
Granát vznikol v 15. storočí, jeho použitie sa rozšírilo od čias rusko-japonskej vojny (1904 - 1905).
Rozdelenie
Podľa spôsobu dopravy na cieľ
Podľa účinku
Podľa zapaľovača
Špeciálne druhy
Sthenelé (dcéra Danaa)
Sthenelé alebo Sthenela (Sthenelé) je v gréckej mytológii dcéra líbyjského kráľa Danaa a jeho manželky Memfidy.
Edvard Grieg
Edvard Hagerup Grieg (* 15. jún 1843, Bergen, Nórsko – † 4. september 1907, Bergen) bol nórsky hudobný skladateľ.
Životopis
Narodil sa a väčšinu života prežil v Bergene, jeho otec však bol Škót. Grieg študoval na konzervatóriu v nemeckom Lipsku a neskôr u dánskeho skladateľa Nielsa W. Gadea. Jeho dielo zaujalo napríklad skladateľa Franza Liszta, s ktorým sa niekoľkokrát stretol a písali si.
Sthenelé (dcéra Danaa)
Sthenele potom za manžela vybrali Sthenela, syna Aigypta a jeho manželky Tyrie, na základe podobnosti ich mien a konala sa hromadná svadba. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz splnili všetky a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.
Edvard Grieg
Životopis
Jeho hudba vychádza z národných tradícií Nórska a predovšetkým čerpá z nórskej ľudovej hudby. Bol veľkým romantikom, čo je poznať z každej jeho skladby, z ktorej vyviera láska k vlasti a láska k prírode. Napriek tomu, že nevytvoril žiadne rozsiahle dielo, ako napríklad operu alebo symfóniu, v oblasti drobných prác komornej hudby predstavuje výnimočný prínos. Dnes je však často nespravodlivo v zabudnutí, aj keď niektoré jeho skladby, ako napríklad Dovregubbens hall a Morgenstemning, sú veľmi často hrané a radia sa do zlatého fondu klasickej hudby.
Najväčšej obľube sa Grieg tešil u Nórov, ktorí ho veľmi uznávali a ktorým bola jeho hudba najbližšia. Keď v roku 1907 zomrel, vystrojili mu majestátny pohreb na ktorom sa zúčastnili tisíce ľudí. Dnes je jeho popol, spoločne s popolom jeho ženy, uložený v skale blízko jeho domu.
Alexander Gerič (kúzelník)
V roku 1980 spoločne s Pavlom Schwarzom a Jozefom Šuchom vytvorili projekt Magicfestival Bratislava – medzinárodný festival kúzelníckeho umenia.
Pôsobil aj ako predseda Klubu kúziel Bratislava pri PKO Bratislava, člen odborných porôt na domácich i zahraničných festivaloch, prehliadkach a súťažiach a tiež ako prednášateľ a lektor.
S kúzelníckym umením skončil v roku 2008 zo zdravotných dôvodov.
Kaiser Wilhelm Geschütz
náhľad|Kaiser Wilhelm Geschütz v palebnom postavení. Kaiser Wilhelm Geschütz (nem. hovorovo Paris-Geschütz; angl. hovorovo Paris Gun) bol Kruppov ďalekonosný kanón, použitý Nemcami v prvej svetovej vojne pri ostreľovaní Paríža. Kaliber kanónu (počiatočný) bol 209 mm a zvyšoval sa každým výstrelom.
Dostrel kanónu bol taký obrovský (120 km), že bolo treba brať do úvahy zakrivenie zemského povrchu, ako aj Coriolisovu silu. Hlaveň dela sa opotrebúvala tak rýchlo, že zniesla len 65 výstrelov. Potrebovala preto 65 typov nábojov, každý s o niečo väčším priemerom, nabíjaných v presne definovanom poradí.
Corey Taylor
náhľad|200px|Corey Taylor, 2018 Corey Todd Taylor (* 8. december 1973, Des Moines, Iowa, USA) je spevák deväťčlennej skupiny Slipknot a zakladajúci člen hardrockovej skupiny Stone Sour.
Hudobná kariéra
Corey začal so svojou hudobnou kariérou účinkovaním v mnohých kapelách vo svojom rodnom meste Des Moines. Stone Sour bola založená začiatkom 90-tych rokov a postupne sa stala jednou z najlepších skupín hudobnej scény v Des Moines. Po istom čase sa pridal k skupine Slipknot, najprv ako sprievodný vokalista, neskôr ako hlavný spevák, s ktorým skupina dosiahla najväčší úspech, keď Slipknot podpísali zmluvu s vydavateľstvom Roadrunner Records v roku 1998. V roku 2000 Taylor začal spolupracovať s bývalým členom Stone Sour Joshom Random na nových piesňach a rozhodli sa vytvoriť takmer pôvodnú zostavu Stone Sour, v roku 2002 to vyústilo do vydania rovnomenného albumu – Stone Sour. Skupina sa čoskoro opäť dostala na výslnie a jej obnovenie bolo považované za koniec skupiny Slipknot. Tieto domnienky však boli vyvrátené, keď sa Slipknot znova zišli a vydali tretí album Vol. 3: (The Subliminal Verses). Taylor raz povedal, že Slipknot a Stone Sour sú ako jeho deti, bolo by neférové uprednostňovať jednu pred druhou a je šťastný ako člen oboch. V roku 2006 Stone Sour vydal druhý album Come What(ever) May, album, ktorý Stone Sour priniesol omnoho viac slávy. Týmto začala byť skupina vnímaná viac ako len vedľajší projekt člena Slipknot.
Corey Taylor posobil v hudobných skupinách Audacious P, Dum Fux, Tenacious D a spolupracoval na hudobných albumoch niekoľkých skupín ako Damage Plan, Soulfly, Snot a so skupinou Slitheryn na piesni Lost.
Aktuálne, je Taylora počuť v novom singli "I'm Not Jesus" fínskej kapely Apocalyptica. Učinkoval aj v piesni "Jumpdafuckup" skupiny Soulfly. Plánoval aj spoluprácu s thrashmetalovou skupinou Anthrax na ich poslednom nepomenovanom albume. Keďže povinnosti v ostatných hudobných projektoch mu tieto plány takmer prekazilo, rozhodol sa, že bude spolupracovať len na niekoľkých skladbách, nie na celom albume, ako pôvodne plánoval. Taylor má podpísanú zmluvu s vydavateľstvom Roadrunner Records.
Osobný život
Corey vyrastal v chudobe. V 15 rokoch bol závislý od a skoro zomrel na predávkovanie. Neskôr v živote mal problémy s alkoholizmom. Do svojich 12 rokov žil v 25 štátoch USA. V roku 2003 sa pokúsil o samovraždu, zachránil ho ale jeho kamarát Thom Hazaert. Počas celého života nepoznal svojho otca, s ktorým sa stretol až roku 2005. Ich stretnutie medzi nimi vytvorilo veľmi pevný vzťah.
Corey má za sebou 2 manželstvá: od roku 2004 do 2007 bola jeho manželka Scarlett (s ktorou má syna Griffina), od roku 2009 do 2017 bol oženený so Stephanie Luby. Od roku 2019 je jeho manželkou Alicia Dove.
Labyrintky
Labyrintky môžu byť:
Dejiny fyziky
vpravo|250px Tento článok sa zaoberá dejinami fyziky.
Vedecký prevrat, ktorý nastúpil od šestnásteho storočia, je vhodný medzník medzi starovekou vedou a vedou či fyzikálnymi dejmi aké poznáme dnes. Mikuláš Koperník (Nicolaus Copernikus) bol tým kto predniesol Heliocentrický systém slnečnej sústavy a navodil úplne novú, na tú dobu priekopnícku „teóriu“. Na tento systém nadväzoval prvý známy model pohybujúcich sa sústav planét, ktorý bol zostrojený Keplerom (Johannes Kepler) v skorších časoch 17. storočia a navrhoval možnosť, že planéty sa pohybujú po eliptických dráhach so Slnkom ako ohniskom týchto elíps. Taktiež Galileo Galilei presadil používanie pokusov ako vedeckú metódu, ktorá sa stala kľúčovou na potvrdenie fyzikálnych teórií takto podložených.
16. storočie
William Gilbert v Anglicku publikoval výsledky svojich pokusov s magnetmi v diele De Magnete, Magneticisque Corporibus, et de Magno Magnete Tellure (1600) a formuloval teóriu zemského magnetizmu.
17. storočie
V sedemnástom storočí prichádza ďalší priekopník, ktorý nadväzoval na Koperníkove základy Slnečného systému a to spomínaným dynamickým systémom planét. Nie je to nik iný ako Johannes Kepler. Na začiatku formovania jeho modelu zistil podľa presného astronomického pozorovania že mu dochádza k nepresnostiam čo zapríčiňuje nejaký fyzikálny faktor vo vesmíre. Po námahe ktorá trvala sedem rokov zistil, tiež podľa astronomického skúmania, že planéty sa nepohybujú podľa orbitov s presným kruhovým tvarom ale po trajektóriách elipsovitých tvarov. Ešte v tomto období sa našlo pár vedcov či astronómov ktorí sa pokúšali zhatiť plány a teórie majstra Koperníka ale v mnohých prípadoch to bol vynaliezavý obhajca z mnohými podloženými a provokujúcimi teóriami.
V týchto časoch provokoval vedcov a spoločnosť ďalší neochvejný vedec Galileo Galilei, ktorý podkladal svoje objavy faktami, ktoré boli v podobe pokusov a to nám zostalo až dodnes. Galileo aj s Keplerom boli v dobe kde si museli ťažko presadiť svoje teórie a zákony. Tento muž za svojho života sformuloval a pozitívne otestoval zákony, ktoré vyjadrovali zopár vzťahov z dynamiky (zrýchlený pohyb, spomalený pohyb; parabolická trajektória objektov; zákon zotrvačnosti.) V roku 1687, Izák Newton vydal knihu s titulom Principia Mathematica (matematické princípy), ktorá pojednávala o dvoch rozsiahlych a hlavne úspešných fyzikálnych teóriách: Newtonov pohybový zákon, kde bola zachytená klasická mechanika a Newtonov gravitačný zákon, ktorý opisoval základnú gravitačnú silu. Obidve tieto teórie boli v perfektom súlade s pokusmi dejov, ktoré opisovali. Gravitačný zákon podnietil vznik astrofyziky, pre ktorú sa stal stavebným základom. Newton bol jednoznačne jedným z medzníkov, ak ho tak môžem nazvať, v oblasti fyziky a určite by sa o ňom dalo písať nespočetne veľa, ale nám postačia základné informácie a formulácie jeho zákonov.